格陵蘭大學

格陵蘭大學（格陵蘭文：Ilisimatusarfik Kalaallit Nunaat；丹麥文：Grønlands Universitet）係格陵蘭唯一一間大學，位於首都努克。呢間大學大多數課程用丹麥文授課，有啲就用格陵蘭文，而交換講師嘅課程就通常用英文。 2018年，呢間大學有205位學生註冊， 多數係格陵蘭人。佢大約有十四位學術人員同五位技術行政人員。 學生人數唔算多，部分原因係大多數格陵蘭學生會去丹麥嘅大學讀書。 歷史 格陵蘭大學喺1987年成立，旨在為格陵蘭提供本地嘅高等教育。佢最初位於前摩拉維亞傳教站新赫恩胡特，之後喺2009年搬入一個專用嘅研究園區——伊利馬菲克。呢間大學嘅預算為1480萬丹麥克朗。 學院同課程 呢間大學設有多個課程範疇： 教師培訓同教育科學（廣泛課程） 人文學科（廣泛課程） 社會同行為科學（廣泛課程） 商業同管理（廣泛課程） 法律（廣泛課程） 健康科學（廣泛課程） 社會服務（廣泛課程） 重點領域： 格陵蘭文化同歷史 格陵蘭政治體系 格陵蘭文學同媒體 北極健康科學 氣候同社會 呢間大學嘅所有學系可以頒發學士學位，喺除神學外嘅所有學系可以頒發碩士學位，亦提供博士課程。 呢間大學所有學系都有學士學位課程，除神學外嘅其他學系亦提供碩、博士學位課程。 國際合作 呢間大學係北極大學嘅成員。北極大學係一個以北極圈地區為基地嘅國際合作網絡，由超過200間大學、學院同其他對促進北極地區教育同研究有興趣嘅組織組成。 呢間大學參同北極大學嘅交流計劃"north2north"，呢個計劃旨在讓成員機構嘅學生能夠喺其他北方地區學習。 校長 2009年初，喺前任校長奧勒·馬夸特因抗議2007年引入大學嘅新行政管理法而辭職後，蒂亞成為呢個大學嘅負責人。 蒂亞唔做之後，吉特·阿德勒·賴默爾於2017年12月1日接任此職。 客座教授 由於教學人員數量有限，好多專門課程都由客座教授提供，佢哋通常來自丹麥嘅大學，亦都有來自其他國家嘅。伊利斯馬圖薩菲克嘅客座教授通常係格陵蘭研究方面嘅專家，佢哋喺格陵蘭停留期間，會將教學同自己嘅研究結合起嚟。 圖書館 大學圖書館藏書量約為30,000冊。 相關文章 格陵蘭教育 註釋同參考文獻 外部連結 格陵蘭大學嘅官方網站 相關 北極技術中心，丹麥科技大學一個部門